proxectonos/corpus_dominio_legal_administrativo_tmp huggingface dataset:
PADRÓN AUGA 1º TTE 2021
ADMINISTRACIÓN LOCAL — Municipal — Bueu (Recadación, 13/04/2021)

Por decreto da Alcaldía – Presidencia aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 1º trimestre do exercicio 2021. Por un importe total de CENTO CORENTA E CATRO MIL DOUSCENTOS NOVENTA E OITO EUROS CON OITENTA E TRES CENTIMOS (144.298,83 €), sendo o periodo voluntario de cobro desde o día 12 de Abril de 2021 ó 14 de Xuño de 2021 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. DOCUMENTO ASINADO DIXITALMENTE A MARXE
LISTA PROVISIONAL DE PERSOAS ADMITIDAS E EXCLUÍDAS DO PROCESO DE SELECCIÓN DE TRES PRAZAS DE OFICIAL/A TELEFONISTA CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 21/07/2021)

Expediente: 2021016125 Asunto: Lista provisional de persoas admitidas e excluidas do proceso de selección de tres prazas de Oficial/a telefonista correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.63, 6 de abril de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), RESOLVO aprobar a lista provisional de persoas aspirantes admitidas e excluídas no proceso de selección de tres prazas de Oficial/a telefonista, encadrada na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Asinada dixitalmente á marxe
IN407A 2020/234-4 REY BRONCE CASTINGS, S. L. CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE CUNTIS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 11/03/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 22 de febreiro de 2021 O xefe territorial Tomás Nogueiras Nieto
CONVOCATORIA ASEMBLEA DE CONSTITUCIÓN DE AUGAS
SECCIÓN NON OFICIAL —  — Comunidade de Regantes Poza da Carballa (Outros documentos, notificacións e informacións públicas, 25/10/2021)

Leandra De Loño Nakhil con DNI XXXXXXXXX veciña de Sela, concello de Arbo. Pola presente convoco a Xunta Xeral a tódolos regantes da Poza da Carballa (Sela) a fin de constituírse en Comunidade de Regantes, que se celebrará o primeiro sábado transcorridos 15 días dende a publicación da presente ás 15:30 e 16:00 horas, en primeira e segunda convocatoria respectivamente; en Rozas, 57 Sela-Arbo (Pontevedra). Tratarase a seguinte orde do día: En Sela, a 4 de Outubro de 2021.—Ana Belén Fernández Iglesias.
PAGAMENTO DOS XUROS POR EXPROPIACIÓN PARA A OBRA: PO/16/141.06, MELLORA TREITOS CONCENTRACIÓN DE ACCIDENTES NA PO-551, CONCELLOS DE MARÍN E BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 10/12/2021)

Resolución do 26 de novembro de 2021 do Servizo Provincial da Axencia Galega de Infraestruturas de Pontevedra, pola que se acorda realizar o pagamento dos xuros por expropiación para a obra: “ Proxecto de mellora da seguridade viaria (MSV) no contorno de treitos de concentración de accidentes na estrada PO-551, puntos quilométricos 7+800 a 8+800 ”, de clave: PO/17/141.06, no concello de Marín e Bueu. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: “ Proxecto de mellora da seguridade viaria (MSV) no contorno de treitos de concentración de accidentes na estrada PO-551, puntos quilométricos 7+800 a 8+800 ”, de clave: PO/17/141.06, no concello de Marín e Bueu, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo — Antonia Milagros Cirici Serradesanferm.
APROBACIÓN DEFINITIVA DO PROXECTO DE URBANIZACIÓN DA RÚA GALICIA
ADMINISTRACIÓN LOCAL — Municipal — Salvaterra de Miño (Urbanismo e Patrimonio, 02/06/2021)

A Xunta de Goberno local, na súa sesión ordinaria de data 13 de maio de 2021 acordou a aprobación definitiva do Proxecto de Urbanización da rúa Galicia, redactado polo Enxeñeiro de Camiños, Canles e Portos D. José Llanderrozas Calvo. O que se fai público para xeral coñecemento, mediante publicación de anuncio no Boletín Oficial da Provincia de Pontevedra, no Taboleiro de Anuncios e na sede electrónica municipal (https://concellodesalvaterra.sedelectronica. gal/). En Salvaterra de Miño, na data da sinatura dixital A ALCALDESA, MARTA VALCÁRCEL GÓMEZ DOCUMENTO ASINADO ELECTRÓNICAMENTE NA MARXE
CONVOCATORIA ASEMBLEA EXTRAORDINARIA
SECCIÓN NON OFICIAL —  — Comunidade de Usuarios de Buchabade (Outros documentos, notificacións e informacións públicas, 15/04/2021)

LUGAR: Campo da Festa DATA: Sábado 24 de abril de 2021 1.- Informe do Presidente 2.- Proposición de derrama para os gastos non subvencionados pola Administración derivados da obra acometida no depósito para a salubridade do mesmo. Dada a importancia dos temas a tratar rogamos a máxima presenza posible para cumprir tódolos requisitos legais obrigatorios, e sendo dereito e deber, faise vital a asistencia de todos os usuarios. Asinado: Miguel Ángel Calviño Pérez En Buchabade, a 9 de abril de 2021.
APROBACIÓN DEFINITIVA DO EXPEDIENTE 1667/2020 E 1672/2020 DE MODIFICACIÓN DE ORDENANZAS FISCAIS
ADMINISTRACIÓN LOCAL — Municipal — Silleda (Ordenanzas e Regulamentos, 17/02/2021)

Transcurrido o prazo de trinta días hábiles dende a publicación no B. O. da Provincia n.º 239 de data 11 de decembro de 2020 do anuncio relativo a aprobación inicial de modificación de ordenanzas fiscais, sen que contra o mesmo se viñeran a producir ningunha reclamación ou suxestión, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: • Ordenanza fiscal reguladora da taxa por ocupación de terreos de uso municipal con mesas, cadeiras, tribunas, taboados, expositores e outros elementos análogos: Engádese a seguinte Disposición transitoria 2ª: A taxa por ocupación de terreos de uso municipal con mesas, cadeiras, tribunas, taboados, expositores e outros elementos análogos non será exixible dende un de xaneiro até a finalización do exercicio económico 2021, exclusivamente e de maneira excepcional como consecuencia da crise do Covid-19”. • Ordenanza fiscal reguladora da taxa por utilización privativa ou aproveitamento especial da vía pública con postos de barracas, casetas de vendas, espectáculos, atraccións ou recreo, industrias nas rúas e ambulantes, así como rodaxes cinematográficas e eventos ou actividades con fin cultural e gravacións con proveito comercial ou publicitario: Engádese a seguinte Disposición transitoria 2ª: A taxa por por utilización privativa ou aproveitamento especial da vía pública con postos de barracas, casetas de vendas, espectáculos, atraccións ou recreo, industrias nas rúas e ambulantes, así como rodaxes cinematográficas e eventos ou actividades con fin cultural e gravacións con proveito comercial ou publicitario non será exixible dende a data de entrada en vigor desta disposición até a finalización do exercicio económico 2021, exclusivamente e de maneira excepcional como consecuencia da crise do Covid-19. Silleda, a 09 de febreiro de 2021 O Alcalde-Presidente, Asdo. Manuel Cuiña Fernández
MODIFICACIÓN PUNTUAL NAS BASES DO PREMIO OTERO PEDRAYO 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/11/2021)

A presidenta da Deputación de Pontevedra, mediante resolución presidencial núm. RP2021006655, de 9 de novembro de 2021, dita a seguinte resolución: Advertido un erro material na R. P. núm.2021001147 de 26/02/2021 na que se aprobaban as bases do Premio Otero Pedrayo 2021 e na base quinta. Xurado e actuacións, non figura na composición do xurado como vogal a Fundación Otero Pedrayo RESOLVÍN, ó amparo do disposto no art.109 da Lei 39/2015, de 1 de outubro, de procedemento administrativo común das Administracións públicas, subsanar a mesma no senso de incluír na composición do xurado do Premio Otero Pedrayo 2021 como vogal un representante da Fundación Otero Pedrayo, deixando subsistente a anterior en todo o demais. Asinado dixitalmente na data que figura á marxe.
APROBACIÓN INICIAL DO ORZAMENTO 2021.
ADMINISTRACIÓN LOCAL — Municipal — Moaña (Presupostos e cadros de persoal, 26/03/2021)

Aprobado inicialmente polo Pleno do Concello de Moaña en sesión extraordinaria celebrada o día 17 de marzo de 2021 o Orzamento Xeral deste Concello e do Patronato Municipal Beiramar para o ano 2021 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. ASINADO DIXITALMENTE NA MARXE
DELEGACIÓNS DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 21/05/2021)

Expediente 1023/2021; 3140/2020 Código SIA 1993134 Procedemento Celebración Matrimonios Civís Asunto Autorización de vodas civís Unidade Xestora Secretaría Documento Anuncio da alcaldía Trámite Anuncio de delegacións da presidencia en actos de vodas civís Por resolucións da alcaldía núm.2021-0535 e 2021-0538 de data 11.05.21, vense de delegar as seguintes atribucións: Delegar a presidencia do acto da voda civil que se celebrará o día 22 de Maio de 2021 ás 12:30 h no concelleiro delegado de urbanismo, vivenda e infraestruturas públicas, D. Martín Villanueva Pastoriza. Delegar a presidencia do acto da voda civil que se celebrará o día 29 de Maio de 2021 ás 12:00 h na concelleira delegada de economía, emprego, e turismo, Dna. Silvia Carballo González. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
CONVOCATORIA XUNTA XERAL ORDINARIA
SECCIÓN NON OFICIAL —  — Comunidade de Usuarios de Fortons (Outros documentos, notificacións e informacións públicas, 28/10/2021)

Se convoca a todolos comuneiros da traída de augas a Xunta Xeral Ordinaria que se celebrará o día 14 de novembro do 2021, as 10,30 horas en primeira convocatoria e as 11,00 horas en segunda convocatoria no Centro Cultural de Cedeira, co seguinte: De modo excepcional convocase fora do periodo ordinario, debido a pandemia, non se convocou nos primeiros seis meses do ano. Cedeira, a 20 de outubro do 2021.
APROBACIÓN DEFINITIVA MODIFICACIÓN DE CRÉDITOS SC 1/2021
ADMINISTRACIÓN LOCAL — Municipal — Lama, A (Presupostos e cadros de persoal, 13/07/2021)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 31 de maio de 2021, de aprobación do expediente de Modificación de Créditos nº SC 1/2021 na modalidade de Suplemento de Crédito financiado con cargo ao remanente líquido de tesouraría: Esta modificación se financia con cargo ao remanente líquido de Tesourería resultante da liquidación do exercicio anterior. Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VI da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Lama, na data que figura na marxe O alcalde, Jorge Canda Martínez
DH. A36.76390–CCUU PALMÁS-COSTA, SOLICITUDE DE NOVACIÓN DA CONCESIÓN DUN CAUDAL DE AUGA NO CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/04/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Palmás-Costa CAUDAL: 89048,00 m3/ano DESTINO: uso doméstico ORIXE: 15 mananciais (M1 a M15) e 2 pozos (P1 e P2) M1 a M3· en parc.660 do pol.27 M4 a M6 en parc.192 do pol.27 M7 en parc.191 do pol.27 M8 e M9 en parc.9002 do pol.28 M10 en parc.744 do pol.28 M11 a M13 en parc.13 do pol 27 M14 na parc.172 do pol.27 M15 na parc.10001 do pol.39 P1 e P2 na parc.184 do pol.27 Todas do catastro de rústica de Moaña LUGAR: Pombal, Carballido, A Costa e Palmás PARROQUIA: Meira e Domaio CONCELLO: Moaña A auga dos mananciais M1 a M10 reúnese para conducila a depósito 1, na parc.184 do pol.27. Do mesmo xeito reúnese e condúcese a dos mananciais M11 a M14. A de P1 e P2 bombéase a este depósito de xeito complementario aos mananciais. A auga de M15 condúcese a depósito 2, en parc.57 do pol.39. Dende o depósito 1 condúcese a auga a caseta de distribución da que parten os tubos que abastecen a parte das vivendas da comunidade. O resto das vivendas abastécese dende o depósito 2. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DO PADRÓN DE AUGA 2020-5B
ADMINISTRACIÓN LOCAL — Municipal — Poio (Recadación, 12/01/2021)

Asunto: Aprobación Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2020. Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día un de decembro de dous mil vinte, adoptou, entre outros, o seguinte acordo: Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 1 de decembro de 2020 v. e pr. O ALCALDE D. Luciano Sobral
APROBACIÓN ORDENANZA FISCAL
ADMINISTRACIÓN LOCAL — Municipal — Tomiño (Ordenanzas e Regulamentos, 30/12/2021)

O Pleno do Concello de Tomiño, en sesión do 27 de decembro de 2021 adoptou entre outros os seguintes acordos: Modificación da Ordenanza reguladora do Imposto sobre o Incremento do Valor dos Terreos de Natureza Urbana. O que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse a mesma entenderase definitivamente aprobada. Documento asinado dixitalmente ao marxe. A Alcaldesa. Sandra González Álvarez.
CONVOCATORIA ASEMBLEA ORDINARIA COMUNIDADE DE AGUAS DE BUDIÑO CRUZ Arrotea
SECCIÓN NON OFICIAL —  — Comunidad de Aproveitamento de Augas de Budiño-Cruz (Outros documentos, notificacións e informacións públicas, 21/06/2021)

Pola presente notifícase os Comuneros a Convocatoria de unha reunión Ordinaira que tera lugar no Centro Cultural A Forna, o Domingo día 4 de xullo de 2019, a las 11:00 horas en primera convocatoria, e de non haber quórum suficiente, en segunda convocatoria, as 11:30 horas do mesmo día, ca seguinte: Budiño a 11 de xuño de 2021.—D. Asis Tasio Brugarolas Buye.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Ordenanzas e Regulamentos, 08/10/2021)

Aprobada inicialmente por acordo do Pleno ordinario deste Concello, celebrado o 30 de setembro de 2021, a modificación da ordenanza fiscal reguladora da taxa pola prestación do servizo de distribución de auga, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública por un prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o 1 de xaneiro de 2022. A Alcaldesa, Fátima Abal Roma.
APROBACIÓN PROVISIONAL MODIFICACIÓN ORDENANZA FISCAL MUNICIPAL REGULADORA DO IMPOSTO ACTIVIDADES ECONÓMICAS
ADMINISTRACIÓN LOCAL — Municipal — Guarda, A (Ordenanzas e Regulamentos, 01/09/2021)

Por acordo do Pleno do concello de A Guarda, en sesión ordinaria de data 30.07.2021, procedeuse á aprobación provisional da modificación da ordenanza fiscal municipal reguladora do imposto de actividades económicas. De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese dito acordo a exposición pública polo prazo de 30 días hábiles, a contar dende o día seguinte á inserción deste anuncio no BOPPO para que poida ser examinada polos interesados a fin de presentar as reclamacións que se estimen oportunas durante dito prazo de exposición. Durante este prazo poderá ser examinado por calquera interesado no taboleiro de anuncios municipal. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
DELEGACIÓN DE COMPETENCIAS PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 24/09/2021)

Por Decreto da Alcaldía nº 2021-0604 do 20 de Setembro de 2021, acordouse delegar a celebración do matrimonio civil entre D. Savu Boira El Ismaili e Pablo Jacobo Zeljko Riveiros Chacin, na concelleira Dna. María José Rodríguez González, o día 23 de Setembro de 2021. Documento asinado electrónicamente Luis Antonio Gomez Piña — Alcalde do Concello.
DECRETO POLO QUE SE NOMEAN AS PERSOAS QUE VAN A DESEMPEÑAR OS CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Pontevedra (Persoal, oposicións, 24/09/2021)

En data 14 de setembro de 2021 ditouse o seguinte Decreto: Por decreto do alcalde de data 24/06/2019, designáronse os concelleiros do grupo municipal do Partido Popular, que desempeñan os seus cargos en réxime de dedicación exclusiva total ou parcial de conformidade co acordo plenario do día 19/06/2019 O portavoz do Partido Popular, Ermelina Turanzas Hubert, no seu escrito de data 14/09/2021 solicita que a dedicación exclusiva parcial que ven percibindo a concelleira Silvia Junco Martínez con nif XXXXXXXXX sexa traspasada ao concelleiro Gerardo Pérez Puga con nif XXXXXXXXX, con efectos do 16/09/2021 Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía DECRETA: Primeiro.—Deixar sen efectos a designación efectuada a Omkeltoum Bascuas Masera para desempeñar o cargo en réxime de dedicación exclusiva parcial (50%), con efectos do 15/09/2021 Segundo.—Designar como concelleiro que desempeñará o seu cargo en réxime de dedicación exclusiva a Gwen Littler Mihalcia (dedicación exclusiva parcial 50%), con efectos do 16/09/2021 Terceiro.—As retribucións dos concelleiros mencionados no punto anterior de conformidade co acordo plenario de 19 de xuño de 2019, serán as mesmas que as fixadas nas bases da execución do orzamento e demais acordos en vigor ata o día 15 de xuño de 2019, para os concelleiros que non son o Alcalde e Tenente de Alcalde Único. De conformidade co acordo plenario de 19 de xuño cada concelleiro con dedicación parcial percibirá cando menos o 50% das retribucións precisadas. Cuarto.—As cantidades sinaladas polo desempeño do cargo en réxime de dedicación exclusiva, de ser o caso, completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. Quinto.—Para que produzan efectos requírese a aceptación expresa do concelleiro designado ou que transcorra o prazo de tres días hábiles dende a súa designación. Sexto.—O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre.” O que se fai público para xeral coñecemento e efectos. Pontevedra, na data que consta na sinatura electrónica.
DH. A36.75563. SOLICITUDE GANDERÍA PEREIRA S. C. DE CONCESIÓN CAUDAL AUGA NO LUGAR DE CASTRO DE MURAS, PEREIRA (SAN BARTOLOMEU) EN FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/09/2021)

Gandería Pereira S. C., co NIF ****9534, solicita de Augas de Galicia un caudal de auga de 4402,00 m3/ano, procedente dun pozo, no lugar de Castro de Muras, parroquia de Pereira (San Bartolomeu), no concello de Forcarei (Pontevedra), con destino a uso gandeiro. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga do pozo barrena 120 m prof. bombéase a depósito 3000 l situado a uns 90 m na mesma parcela, anexo ás cortes de gando vacún que abastece. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o Xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros. (Sinatura dixital)
DH. A36.18061 FUNDACIÓN CONDADO TABOADA, SOLICITUDE DE CONCESIÓN DUN CAUDAL DE AUGA NO LUGAR DE CORTIÑAS, PARROQUIA DE VILARIÑO (SANTO ADRIÁN), CONCELLO DE CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/11/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Fundación Condado de Taboada CAUDAL: 14504,00 m3/ano DESTINO: rega ORIXE: Tres (3) pozos (P1 a P3) e catro mananciais (M1 a M4) nas seguintes parcs. do catastro de Cambados: P1 e M1 na parc.288 do pol.5 M2 e M3 na parc.401 do pol.4 P 2 e M4 na parc.257 do pol.5 P 3 na parc.140 do pol.5 LUGAR: Cortiñas PARROQUIA: Vilariño CONCELLO: Cambados A auga procedente de P1 bombéase a caseta próxima dende onde se distribúe para rega por goteo das parc.288 pol.5 e 401, 556 e 557, pol.4. A auga de M1 a M3 cáptase en arquetas aros formigón Ø 1,0 m, 2,0 m prof. e condúcese ata depósito aberto formigón na parc.286, pol.5, dende onde se distribúe para rega por inundación das parcs.282, 283, 285, 286, 292, 293 e 294, pol.5. Dende P2 e P3 bombéase auga cara a balsa de acumulación escavada na parc.140, pol.5. Da balsa condúcese a auga a caseta de bombeo da que parte sistema goteo para rega das parcs.140 e 257, pol.5. A auga de M4 cáptase en arqueta aros formigón Ø 2,0 m, 7,0 m prof. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DELEGACIÓN PRESIDENCIA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 16/06/2021)

Expediente: 3096/2020 Código SIA: 1993134 Procedemento: Celebración Matrimonios Civís Asunto: Solicitude de autorización de voda Civil entre Dorel Sara Manuela Rodie Laso e Alejandra Soledad Gumpert Mayen Unidade Xestora: Secretaría Documento: Anuncio da alcaldía Trámite: Anuncio de delegación da presidencia en acto de voda civil Por Resolución da Alcaldía núm.2021-0688 de data 7 de Xuño do 2021, vense de delegar a seguinte atribución: Delegar a presidencia do acto da voda civil que se celebrará o día 12 de Xuño de 2021 ás 13:00 h no concelleiro delegado de cultura, medio ambiente e innovación e desenvolvemento tecnolóxico, D. Xosé Leal Fariña. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
APROBACIÓN INICIAL DA PROPOSTA DE ESTRUCTURA DE CUSTES DA CONCESIÓN DO SERVIZO PÚBLICO DE XESTIÓN DE RESIDUOS DE COMPETENCIA MUNICIPAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 03/11/2021)

A Xunta de Goberno Local do Concello de Pontevedra, na sesión ordinaria que tivo lugar o día 18 de outubro de 2021, acordou aprobar inicialmente a proposta de estrutura de custes da concesión do servizo público de xestión de residuos de competencia municipal. Aprobada inicialmente a proposta de estrutura de custes, e de conformidade co disposto no artigo 9 do RD 55/2017, de 3 de febreiro, polo que se desenvolve a Lei 2/2015, de 30 de marzo, de Desindexación da Economía Española, sométese a información pública por un prazo de 20 días hábiles, a contar dende o día seguinte á publicación do presente anuncio neste Boletín Oficial da Provincia e no taboleiro de edictos do propio Concello. Así mesmo, de conformidade co artigo 7. e) da Lei 19/2013, de transparencia, acceso a información pública e bo goberno, publícase tamén anuncio de información pública, acompañado dos documentos que integran o expediente na sede electrónica do Concello (menú transparencia, información xurídica, outros documentos en información pública) (sede. pontevedra. gal), manténdose esta publicación en tanto dure o prazo de información pública. A publicación dos documentos que integran o expediente poderá realizarse mediante a indicación do CSV destes, para que se proceda a súa consulta destes na sede electrónica do concello, introducindo o código seguro de verificación CSV na sede electrónica do Concello. Así mesmo, dito expediente poderá ser examinado durante o horario de apertura de oficinas, no devandito prazo, nas dependencias do Servizo de Contratación situado no primeiro andar do edificio de Michelena, número 30 de Pontevedra, co obxecto de que poida analizar o expediente e formular as alegacións que se estimen pertinentes. Se transcorrido dito prazo non se presentaron alegacións, considérase aprobado definitivamente o devandito acordo. Aprobada definitivamente a estrutura de custes, procederase á súa remisión á Xunta Consultiva de Contratación Administrativa de Galicia. Pontevedra, na data da sinatura electrónica
APROBACIÓN DEFINITIVA DE EXPEDIENTE DE SUPLEMENTO DE CRÉDITOS 01.2021
ADMINISTRACIÓN LOCAL — Municipal — Marín (Presupostos e cadros de persoal, 27/07/2021)

O Pleno do Concello de Marín en sesión ordinaria de data de 10 de xuño de 2021 aprobou inicialmente o expediente de modificación de créditos, na modalidade de suplemento de crédito financiado con remanente de tesourería para gastos xerais, expediente SC 1.2021 publicándose no Boletín Oficial da Provincia de Pontevedra número 117 de data de 22 de xuño de 2021. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 10 de xuño de 2021 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación orzamentaria mediante suplemento de crédito 1.2021 financiado con remanente de tesourería para gastos xerais queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Marín a de xullo de 2021 ( documento asinado dixitalmente) A ALCALDESA, Asdo. María Ramallo Vázquez
ELEVACIÓN A DEFINITIVO DO ACORDO DE APROBACIÓN INICIAL DE MODIFICACIÓN DO CADRO DE PERSOAL
ADMINISTRACIÓN LOCAL — Municipal — Cambados (Presupostos e cadros de persoal, 11/03/2021)

O Pleno do Concello, en sesión celebrada o 28.01.2021, aprobou inicialmente a modificación do cadro de persoal do Concello de Cambados. No Boletín Oficial da Provincia de Pontevedra nº 23 do 04 de febreiro, publicouse anuncio de exposición ao público do expediente, non presentándose reclamacións durante o prazo conferido ao efecto (15 días hábiles) polo que se entende elevada a definitiva a aprobación inicial, entrando en vigor logo da presente publicación de conformidade co establecido no artigo 169 do Real Decreto Lexislativo 2/2004 do 5 demarzo polo que se aproba o texto refundido da Lei Reguladora das Facendas Locais. Así mesmo procederase á publicar anuncio na sede electrónica do Concello (https://cambados.sedelectronica. gal) desta modificación. Procédese á publicación das modificacións aprobadas no cadro de persoal: Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante o Pleno no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. DOCUMENTO ASINADO E DATADO ELECTRÓNICAMENTE
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DO PREZO PÚBLICO DA PISCINA MUNICIPAL DE CANGAS MES DE DECEMBRO 2021
ADMINISTRACIÓN LOCAL — Municipal — Cangas (Recadación, 20/12/2021)

A ALCALDÍA-PRESIDENCIA, mediante Resolución de data 07 de decembro de 2021, PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de Decembro de 2021, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN PADRÓN DA TAXA DE AUGA DO 2º TRIMESTRE 2021
ADMINISTRACIÓN LOCAL — Municipal — Entidade Local Menor de Camposancos (Recadación, 01/09/2021)

A Presidenta desta Entidade Local Menor, mediante Resolución de 25 de agosto de 2021, aprobou o padrón da taxa pola subministración de auga potable correspondente ó 2º trimestre do exercicio tributario 2021 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 2º trimestre do exercicio tributario 2021 da Entidade Local Menor de Camposancos será do día 01 de setembro de 2021 ó 01 de novembro de 2021, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Asdo.: María Mercedes Martínez Vázquez.